WAVE งบฯ Q2 ไม่เวิร์ค กำไรลดฮวบ หลังมีค่าใช้จ่ายผลิตรายการทีวี-จัดคอนเสิร์ตเพิ่ม
WAVE งบฯ Q2/58 ไม่เวิร์ค กำไรลดลง 100% มาที่ 0.17 ลบ. จาก 122.82 ลบ. เมื่อปีก่อน หลังมีค่าใช้จ่ายธุรกิจผลิตรายการทีวี-จัดคอนเสิร์ตเพิ่ม ขณะที่ช่วง 6 เดือนแรกมีกำไร 44.27 ลบ. ลดลง 64% จาก 121.37 ลบ. เมื่อปีก่อน 
14 ส.ค. 2558

บริษัท เวฟ เอ็นเตอร์เทนเมนท์ จำกัด (มหาชน) หรือ WAVE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 0.17ล้านบาท หรือมีกำไรสุทธิ 0.00บาทต่อหุ้น ลดลง 100% จากช่วงเดียวกันของปีก่อนที่มีกำไรสุทธิ 122.82ล้านบาท หรือมีกำไรสุทธิ 0.38 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 44.27ล้านบาท หรือ 0.14 บาทต่อหุ้น ลดลง 64% จากช่วงเดียวกันของปีก่อนที่มีกำไรสุทธิ 121.37 ล้านบาท หรือ 0.37บาทต่อหุ้น
ทั้งนี้ผลการดำเนินงานดังกล่าวที่กำไรลดลง เนื่องจากบริษัทมีค่าใช้จ่ายคงที่ในส่วนของธุรกิจผลิต และรับจ้างผลิตรายการทีวี และจัดคอนเสิร์ต ขณะที่รายได้จาก 2 ธุรกิจดังกล่าวยังไม่สามารถรับรู้ได้ในไตรมาสนี้ 